stanford-oval/wikipedia huggingface dataset:
Empiirinen oikeustutkimus

Empiirinen oikeustutkimus on kokemusperäisen tutkimuksen laji, jonka kohteena on oikeustieteen alaan kuuluvat ilmiöt. Se käyttää yhteiskuntatieteellisiä, psykologisia ja sosiologisia tutkimusmenetelmiä selvittäessään esimerkiksi lainsäädännön vaikuttavuutta, viranomaisten toimien yhdenmukaisuutta ja seuraamusten ankaruuteen vaikuttavia tekijöitä. Empiirinen oikeustutkimus kohdistuu yleensä pelkästään oikeudellisiin kysymyksiin, eikä niinkään taloudellisiin, yhteiskunnallisiin eikä oikeuspsykologisiin näkökohtiin.
Suomessa empiiristä oikeustutkimusta on opetettu vuodesta 2004 lähtien Joensuun yliopistossa, joka liittyy osaksi Itä-Suomen yliopistoa vuoden 2010 alussa. Oikeustieteiden oppiaineryhmään kuuluvaa tutkimus- ja kehittämisyksikköä johtavat professorit Tarmo Miettinen ja Anssi Keinänen.
Eero Selin

Selin 1940-luvulla.
Eero Selin (11. heinäkuuta 1893 Vaasa – 12. marraskuuta 1960 Helsinki) oli viulutaiteilija, kapellimestari ja soitinrakentaja. Hän opiskeli viulunsoittoa Helsingissä, Pietarissa, Pariisissa ja Berliinissä. Selin opetti Viipurin konservatoriossa vuosien 1923 ja 1939 välisen ajan. Selin toimi Viipurin musiikin ystävien orkesterin konserttimestarina 1929–1939. Lisäksi Selin työskenteli Turun sinfoniaorkesterin kapellimestarina 1940–1941 ja Munkkiniemen musiikkikoulun ja orkesterin johtajana 1945–1960. Selin rakensi viuluja, ainakin yhden alttoviulun, yhden viola d’amoren, yhden cembalon ja muita kosketinsoittimia. Hänelle myönnettiin director musices -arvonimi vuonna 1953.
Selin on rakentanut Yleisradion aiemman taukomerkkilaitteen.
Eero Selin oli sellotaiteilija Yrjö Selinin veli.
Fredrik Berndtson

| Fredrik Berndtson |
| --- | --- |

Henkilötiedot
Syntynyt: 27. huhtikuuta 1820 
Fredrik Berndtson (27. huhtikuuta 1820 Falun, Ruotsi – 2. marraskuuta 1881 Helsinki) oli suomalainen ruotsiksi kirjoittanut filosofian tohtori, lehtimies ja runoilija joka toimi Helsingin yliopiston estetiikan dosenttina ja kenraalikuvernöörinkanslian toimituspäällikkönä. Hän käytti nimimerkkejä F.B. ja -rndts-.
Berndtsonin vanhemmat olivat Suomen vuori-intendentinkonttorin vuorimekaanikko, Ruotsin kansalainen Edvard Berndtson ja Anna Charlotta Falck. Hän kävi Falunin triviaalikoulua ja Västeråsin lukiota päästen ylioppilaaksi Uppsalassa 1839 ja Helsingissä 1842. Hän valmistui filosofian kandidaatiksi ja maisteriksi 1844 sekä lisensiaatiksi ja tohtoriksi 1847.
Berndtson toimi Helsingin yliopiston kirjaston ylimääräisenä amanuenssina vuodesta 1844 ja yliopiston estetiikan dosenttina vuosina 1847–1853. Hän oli vt. estetiikan ja nykykirjallisuuden professori vuonna 1853. Helsingfors Morgonbladin toimittajana Berndtson oli 1844–1849 ja 1851. Berndtson oli sitten kenraalikuvernöörinkanslian toimituspäällikkönä 1855–1877 ja Virallisen Lehden apulaistoimittajana 1851, vt. päätoimittajana 1852 sekä päätoimittajana 1853–1865.
Morgonbladissa julkaistiin Fredrik Berndtsonin kirjoittama kolmiosainen, perusteellinen arvostelu Suomen Taideyhdistyksen ensimmäisestä näyttelystä Helsingissä keväällä 1847, jota Sakari Topelius piti tiettävästi Suomen ensimmäisenä yksityiskohtaisena julkaistuna taidekritiikkinä. Berndtson aloitti siis taide-elämää seuraavan säännöllisen taidekritiikin Suomessa.
Berndtson oli naimisissa vuodesta 1853 Augusta Kristina de la Chapellen kanssa, jonka isä oli senaattori ja vapaaherra Albrekt Fredrik Richard de la Chapelle. Heillä oli kolme lasta:
Gunnar Fredrik Berndtson, taidemaalari (1854–1895)
Hulda Augusta von Born o.s. Berndtson (1857–1891)
Axel Edvard Berndtson, toimittaja ja taidekauppias (1858–1937)
Teokset

Mathilda: en dikt. Fahlun 1840
Qvinnans skapelse: lyrisk fantasi, af F. B. Helsingfors 1842
Den gamles minnen: finska skogsbygden, tecknade af F. Berndtson. P. Widerholm, Borgå 1843
Necken: poetisk kalender för ..., utgifven af F. Berndtson. Frenckell, Helsingfors 1844-1847, 1849
Notiser om Helsingfors för resande i synnerhet bad- och brunnsgäster. Wasenius, Helsingfors 1845
Notices sur Helsingfors, a l'usage des voyageurs, principalemnt de ceux, qui viennent y profiter des e´tablissemens des saux et des bains. Simelius, Helsingfors 1846
Smärre dikter: första samlingen. Helsingfors 1846
Friarn från Åbo, näytelmä esitetty 1846 Verkossa: Friarn från Åbo, Necken: poetisk kalender för 1846, s. 155–217 Frenckel 1945
Historisk-topografisk teckning till panorama af Helsingfors. Frenckell, Helsingfors 1847
Adumbratio notionis phantasiæ pulchræ, väitöskirja. 1847
De Vi et Essentia ingenii in arte se manifestantis, väitöskirja. 1847
Fjäriln: poetisk kalender, utgifven af F. Berndtson. J. C. Frenckell, Helsingfors 1851
Noveller och teckningar. J. C. Frenckell & Son, Helsingfors 1851
Ur lifvets strid: skådespel i 5 acter. Helsingfors 1851 (suomennettu nimellä Elämän taistelusta: Näytelmä viidessä näytöksessä, Edvin Avellan, Pori 1873)
Tiden theaterdirektör: nyårsskämt med sång i en akt. Helsingfors 1867
De tre gåtorna: nyårssaga med sång och melodramer i en akt; musiken af Aug. Meissner. Helsingfors 1868 (esitetty ensi kerran Helsingin Uudessa teatterissa 1. tammikuuta 1868)
Till Frans Michael Franze´ns sekularminne. G. W. Edlund, Helsingfors 1872
Dramatiska studier och kritiker. Edlund, Helsingfors 1879
Valda dikter af Fredrik Berndtson: efter författarens död utgifna. K. E. Holm, Helsingfors 1882
Minnesrunor öfver några vår odlings män, ristade af F. B[erndtson] et al. Edlund, Helsingfors 1885–1886 (suomeksi nimellä  Muistosanoja: muutamain sivistyksemme miesten elämäkertoja, Edlund, Helsinki 1886)
Käännöksiä

A. P. Adler : Föredrag öfver Hegels objectiva logik. Frenckell, Helsingfors 1851
A. Kuhn : Det skönas ide´ : i dess utveckling hos de gamla intill våra dagar ; öfversättning från andra tyska upplagan af F. Berndtson. C. J. Wikberg, Helsingfors 1865.
John Stuart Mill : Om Frihet; öfversättning från andra engelska uppl. af F. Berndtson. Wikberg, Helsingfors 1865
Aiheesta muualla

Vapaasti ladattavia Fredrik Berndtsonin e-kirjoja Projekti Lönnrotilta sekä Project Gutenbergiltä
Fulgencia Romay

| Mitalit> Maa:   Kuuba.Naisten yleisurheilu. Olympialaiset  | Mitalit> Maa:   Kuuba.Naisten yleisurheilu. Olympialaiset  | Mitalit> Maa:   Kuuba.Naisten yleisurheilu. Olympialaiset  | Maa:   Kuuba> Naisten yleisurheilu. |
| --- | --- | --- | --- |
|  Hopeaa | México 1968 | 4 × 100 m |  |
|  Pronssia | München 1972 | 4 × 100 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | São Paulo 1963 | 4 × 100 m |  |
|  Hopeaa | Cali 1971 | 4 × 100 m |  |
|  Hopeaa | Cali 1971 | 200 m |  |
|  Hopeaa | México 1975 | 4 × 100 m |  |
Fulgencia Romay Martínez (s. 16. tammikuuta 1944 Luyanó) on kuubalainen entinen yleisurheilija ja olympiamitalisti, joka kilpaili pikajuoksussa.
Romay oli mukana maansa hopeaa voittaneessa 4 × 100 metrin viestijoukkueessa Pan-Amerikan kisoissa 1963. Hän voitti samasta lajista olympiahopeaa Méxicon olympialaisissa 1968, joissa hän myös pääsi 100 metrillä välieriin jääden vain kolmen sekunnin sadasosan päähän finaalipaikasta ja osallistui 200 metrille, jolla hän putosi alkuerissä. Romay sai vuoden 1971 Pan-Amerikan kisoissa hopeaa sekä pikaviestistä että 200 metriltä, jolla hänen aikansa oli 23,70 sekuntia. Hän voitti seuraavan vuonna toisen olympiamitalinsa Münchenin kisoista, joissa hän juoksi maansa pronssia voittaneessa 4 × 100 metrin joukkueessa. Romay sai matkalta vielä yhden Pan-Amerikan kisojen hopeamitalin vuonna 1975, mutta Kuuban joukkue jäi alkueriin Montréalin olympialaisissa 1976.
Ennätykset

100 m: 11,2 s (1976)
200 m: 23,4 (1972)
Emmanuel Sanon

Emmanuel Sanon (25. kesäkuuta 1951 – 21. helmikuuta 2008) oli haitilainen jalkapalloilija.
Sanon on yksi kuuluisimmista haitilaispelaajista. Hän teki Haitin maajoukkueessa lähes 50 maalia. Sanon oli mukana 1974 MM-kisoissa, joka on maan ainoa esiintyminen maailmanmestaruuskilpailuissa. Sanon teki kisoissa Haitin molemmat maalit. Ensimmäinen maaleista siirsi Haitin 1–0 johtoon Italiaa vastaan vaikka hallitseva maailmanmestari ei ollut päästänyt maaliakaan 19 edellisessä ottelua. Italia voitti lopulta ottelun 3–1.
Sanon pelasi urallaan muun muassa belgialaisessa Germinal Beerschotissa ja NASL:n San Diego Sockersissa. Pelaajauransa päätyttyä polvivammaan hän ryhtyi valmentajaksi. Sanon valmensi muun muassa Yhdysvalloissa ja toimi myös Haitin maajoukkueen päävalmentajana.
Sanon kuoli 56-vuotiaana haimasyöpään.
Entropia (täsmennyssivu)

Entropia voi tarkoittaa:
entropia, fysiikan ja informaatioteorian suure
Entropia Universe, massiivinen monen pelaajan verkkouniversumi
Entropia, yhdysvaltalainen ohjelmistoyritys (1997–2004)
Entropia, Lauri Porran albumi (2018)
Entropia, Pain of Salvationin albumi (1997)
Entropy, elektronisen musiikin kulttuuriyhdistys (1993-)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Entropia”, voi hakea sivunnimihaulla, laajalla sivunnimihaulla tai tekstihaulla.
Fræna

Fræna on entinen kunta Møren ja Romsdalin läänissä Norjassa. Se yhdistettiin Eiden kanssa uudeksi Hustadvikan kunnaksi vuoden 2020 alussa. Vuonna 2019 Frænan maapinta-ala oli 362 neliökilometriä ja asukasluku 9 800.
Tunnettuja henkilöitä

Edvard Hoem (s. 1949), kirjailija
Ola Kvernberg (s. 1981), jazzmuusikko
Jim Svenøy (s. 1972), estejuoksija
Aiheesta muualla

Kuvia tai muita tiedostoja aiheesta Fræna Wikimedia Commonsissa
Esa Läärä

Esa Läärä on Oulun yliopiston biometrian professori. Suomen epidemiologian seura valitsi hänet vuoden 2009 epidemiologiksi. Esa Läärä on työskennellyt tilastotieteen, biostatistiikan, biometrian ja epidemiologian alan eri opetusviroissa Kuopion, Tampereen ja Oulun yliopistoissa yhteensä 20 vuoden ajan. Hän on pitänyt kymmeniä kursseja Suomessa ja ulkomailla sekä kirjoittanut oppikirjoja. Professoriksi Oulun yliopistoon hänet on nimitetty vuonna 2000.
Esa Mäkelä

Esa Mäkelä viittaa seuraaviin henkilöihin:
Ressu Redford, aikaisemmin Reddie Redford, laulaja
Esa Mäkelä, merikapteeni.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esa Mäkelä”, voi hakea sivunnimihaulla, laajalla sivunnimihaulla tai tekstihaulla.
Elinvoimainen laji

Taso Elinvoimainen laji, suhteessa muihin IUCN:n Punaisen listan tasoihin.
Elinvoimainen laji on eliölaji, joka tunnetaan hyvin ja jonka kanta on runsas tai vakaa. Sen uhanalaisuusluokitus on Kansainvälisen luonnonsuojeluliiton IUCN:n mukaan ”Least Concern” (LC). IUCN:n mukaan esimerkiksi ihminen, avoparikaija, hupputasku ja isonauraja ovat elinvoimaisia lajeja.
Vuonna 2010 ilmestyneessä uhanalaisarvioinnissa  Suomen eliölajeista yhteensä 76,8 prosenttia kuului kategoriaan elinvoimainen.
Vuoden 2000 uhanalaisarvioinnissa Suomen eliölajeista elinvoimaisiksi luokiteltiin 68,2 prosenttia selkärankaisista, 83 prosenttia selkärangattomista, 76,8 prosenttia putkilokasveista, 69,5 prosenttia itiökasveista ja 83,8 prosenttia sienistä.
Aiheesta muualla

Kuvia tai muita tiedostoja aiheesta Elinvoimainen laji Wikimedia Commonsissa
Uhanalaisuusluokitukset
hävinnyt laji
luonnosta hävinnyt laji
äärimmäisen uhanalainen laji
erittäin uhanalainen laji
vaarantunut laji
silmälläpidettävä laji
elinvoimainen laji
Eero Lehtimäki

Eero Lehtimäki (s. 13. tammikuuta 1989 Espoo) on suomalainen kapellimestari ja klarinetisti. Hän on valmistunut sekä klarinetistiksi että bassoklarinetistiksi Helsingin konservatorista, ja opiskellut sen jälkeen orkesterinjohtoa sekä Sibelius-Akatemiassa että Wienissä Universität für Musik und darstellende Kunst Wien -musiikkikorkeakoulussa. Suomessa hänen opettajinaan ovat toimineet muiden muassa Jorma Panula, Atso Almila ja Hannu Lintu. Wienissä hän opiskeli orkesterinjohtoa sekä Johannes Wildnerin että Simeon Pironkoffin luokilla ja oopperanjohtoa Konrad Leitnerin oppilaana.
Vuonna 2014 Eero Lehtimäki voitti kansainvälisen NWBC-kapellimestarikilpailun, ja on siitä lähtien johtanut vierailevana kapellimestarina useita ammattiorkestereita sekä Suomessa että ulkomailla, ja kaudella 2014–2015 hänet valittiin myös harjoittelijaksi Wienin valtionoopperaan. Vuodet 2013–2014 hän toimi Retuperän WBK:n taiteellisena harhaanjohtajana. Lehtimäki toimi syksystä 2016 kevääseen 2018 Polyteknikkojen Orkesterin kapellimestarina. Heinäkuussa 2018 hän debytoi turkulaisen Brinkhall soi -musiikkifestivaalin taiteellisena johtajana.
Eero Lehtimäen läpimurtona voidaan pitää vuoden 2016 Turun musiikkijuhlien Mariinski-teatterin orkesterin konserttia, jossa Musiikkijuhlien mestarikurssille osallistunut Lehtimäki johti konsertin avausnumeron kapellimestari Valeri Gergijevin pyynnöstä ja puolesta. Debyytti oli siinäkin suhteessa poikkeuksellinen, että Gergijev tarjosi tätä mahdollisuutta vain paria minuuttia ennen konsertin alkua. Lehtimäki sai debyytistään paljon kiitosta Gergijeviltä itseltään, ja valtakunnan päälehdissä julkaissut konserttiarvostelut hänen osuudestaan olivat ylistäviä.
Klarinetistina Lehtimäki on esiintynyt muun muassa Iitin Musiikkijuhlilla ja Lohjan Kaupunginorkesterissa, minkä lisäksi hän on opettanut klarinetinsoittoa sekä johtanut orkestereita useilla musiikkikursseilla. Hän on myös toiminut Circus Showbandin saksofonistina ja soittanut sekä klarinettia että saksofonia Helsingin Kaupunginteatterilla.
Kapellimestarityönsä ja -opintojensa ohessa Eero Lehtimäki opiskeli akustiikkaa ja valmistui diplomi-insinööriksi Aalto-yliopiston Teknillisessä korkeakoulusta.
Aiheesta muualla

Uotila, Anne: Tässäkö uusi tähtikapellimestari? Eero Lehtimäki keikkailee jo ahkerasti Helsingin Uutiset.  29.6.2015. Arkistoitu 8.11.2019. Viitattu 8.11.2019.
Gergijev nosti opiskelijan Mariinskin johtoon Turun Sanomat.  17.8.2016. Arkistoitu 8.11.2019. Viitattu 8.11.2019.
Sirén, Vesa: Nuoren suomalaisopiskelijan läpimurto – maailmantähti tarjosi keikkaa kahden minuutin varoitusajalla Helsingin Sanomat.  18.8.2016. Viitattu 8.11.2019.
Hannu-Ilari Lampila: Gergijev yllätti Turussa ja laittoi Eero Lehtimäen johtamaan – nuori suomalainen suoriutui mainiosti Helsingin Sanomat.  19.8.2016. Viitattu 8.11.2019.
Eeron konserttietkot -podcast
Ghost Town (yhtye)

| Ghost Town> Tiedot |
| --- | --- |
Tyylilaji:  electro pop, electronic rock
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Kevin "Ghost" McCullough Alix Koochaki Manny Dominick Evan Pearce
Levy-yhtiö:  Fueled by Ramen
Aiheesta muualla
Kotisivut
Infobox OKNimi-testi OK: 
Ghost Town on yhdysvaltalainen popyhtye, johon kuuluvat Kevin "Ghost" McCullough, Alix Koochaki, Evan Pearce ja Manny Dominick. Evan erosi yhtyeestä heinäkuussa 2015, mutta liittyi yhtyeeseen taas joulukuussa 2016.
Yhtye julkaisi tammikuussa 2013 omakustannealbumin Party in the Graveyard. Toukokuussa yhtye teki levytyssopimuksen Fueled by Ramenin kanssa. Ghost Townin toinen studioalbumi, The After Party, julkaistiin kesäkuussa 2014. Kolmas albumi, Evolution, julkaistiin marraskuussa 2015.
Diskografia > Albumit

Party in the Graveyard (2013)
The After Party (2014)
Evolution (2015)
Diskografia > EP:t

Bare Bones (2013)
Aiheesta muualla

Ghost Townin kotisivut
Ghost Town allmusic.com-sivustolla
Esmeralda

Esmeralrda voi tarkoittaa seuraavia:
Esmeralda, naisen etunimi
Esmeralda (s. 1956), Belgian kuningasperheen jäsen, toimittaja ja kirjailija
Esmeralda, romanityttö Victor Hugon romaanissa Pariisin Notre-Dame
Esmeralda, Aleksandr Dargomyžskin ooppera
Esmeralda, Cesare Pugnin säveltämä baletti
Esmeralda, meksikolainen telenovela-sarja
Esmeralda Bank, merenalainen tulivuori Tyynellämerellä lähellä Mariaaneja
Esmeraldan piirikunta, piirikunta Nevadassa, Yhdysvalloissa
Esmeralda-nimisiä sotalaivoja:
Esmeralda, Espanjan laivaston vuonna 1791 vesille laskettu fregatti
Esmeralda, Chilen laivaston vuonna 1883 vesille laskettu panssarikansiristeilijä
Esmeralda, Chilen laivaston vuonna 1896 vesille laskettu panssarikansiristeilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esmeralda”, voi hakea sivunnimihaulla, laajalla sivunnimihaulla tai tekstihaulla.
Gibbs

Gibbs on muun muassa seuraavien henkilöiden sukunimi:
Armstrong Gibbs (1889–1960), brittiläinen säveltäjä ja kuoronjohtaja
Freddie Gibbs (s. 1982), yhdysvaltalainen rap-artisti
Georgia Gibbs (1919–2006), yhdysvaltalainen laulaja
Jack Gibbs (s. 1995), yhdysvaltalainen koripalloilija
James Gibbs (1682–1754), skotlantilainen arkkitehti
Joe Gibbs (s. 1940), yhdysvaltalainen amerikkalaisen jalkapallon valmentaja
Josiah Willard Gibbs (1839–1903), yhdysvaltalainen fyysikko, matemaatikko ja kemisti, jonka mukaan on nimetty termodynamiikan käsite Gibbsin energia (Gibbsin funktio)
Katherine Edvina Gibbs, Kay Francis (1905–1968), yhdysvaltalainen näyttelijä
Kieran Gibbs (s. 1989), englantilainen jalkapalloilija
Morgan Gibbs-White (s. 2000), englantilainen jalkapalloilija
Nicole Gibbs (s. 1993), yhdysvaltalainen tennispelaaja
Rory Gibbs (s. 1994), brittiläinen soutaja, olympiavoittaja ja maailmanmestari
Terry Gibbs (s. 1924), yhdysvaltalainen jazzmuusikko, vibrafonin soittaja
Wylie Gibbs (s. 1922), australialainen poliitikko ja lääkäri.
Kuvitteellisia henkilöitä

Joshamee Gibbs, elokuvasarjassa Pirates of the Caribbean
Leroy Jethro Gibbs, päähenkilö ja protagonisti televisiosarjassa NCIS Rikostutkijat
Muita merkityksiä

Gibbs Aquada, amfibioauto.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Energy Information Administration

| Energy Information Administration (EIA)  |
| --- | --- |

Perustettu:  1. lokakuuta 1977
Toimivalta:  Yhdysvaltain liittovaltion hallinto
Ministeriö:  Energiaministeriö
Päätoimi­paikka:  Washington D.C.
Pääjohtaja:  Linda Capuano
Vuosibudjetti:  122 miljoonaa dollaria
Aiheesta muualla
EIA Online
Energy Information Administration (EIA) on osa Yhdysvaltain energiaministeriötä. Se kerää ja levittää tietoa energiareserveistä, tuotannosta, kulutuksesta, jakelusta, hinnoista, teknologiasta sekä niihin liittyvistä kansainvälisistä ja taloudellisista kysymyksistä. EIA:n ohjelmat kattavat tiedonkeruun kivihiilestä, maaöljystä, sähköstä ja ydinenergiasta.
Suomessa vastaavia tehtäviä hoitaa Kauppa- ja teollisuusministeriö.
Aiheesta muualla

EIA (Energy Information Administration) kotisivu
US Department of Energy home page
The Countdown for the Peak of Oil Production has Begun (Arkistoitu – Internet Archive) Artikkeli kritisoi mm. EIA:n tilastojen laatua öljyhuippuun liittyen.
Enersense

| Enersense International Oyj |
| --- | --- |

Tunnuslause:  Making a zero-emission society a reality.
Yritysmuoto:  julkinen osakeyhtiö
Osake:  OMXH: ESENSE
Markkina-arvo:   93,8 milj. € (31.12.2022)
Perustettu:  2005
Toimitusjohtaja:  Juha Silvola (va.)
Puheenjohtaja:  Jaakko Eskola
Kotipaikka:   Pori
Toimiala:  teollisuushyödykkeet ja -palvelut
Liikevaihto:  363 milj. euroa (2023)
Liikevoitto:  5,3 milj. euroa (2023)
Henkilöstö:  1995 (31.12.2022)
Kotisivu:  enersense.fi
Infobox OKVirheellinen NIMI-arvo: 
Enersense International Oyj on vuonna 2005 perustettu päästöttömiä energiaratkaisuja toteuttava suomalainen yritys, jonka toimialoja ovat teollisuus, rakentaminen, energia ja tietoliikenne. Enersense-konsernin liikevaihto oli vuonna 2023 noin 363 miljoonaa euroa ja liikevoitto 5,3 miljoonaa euroa.
Enersense työllistää yhteensä noin 2 000 henkilöä, ja sen toiminnot keskittyvät pääasiassa Suomeen, Baltian maihin, Saksaan, Ranskaan ja Isoon-Britanniaan. Yhtiön kotipaikka on Porissa.
Enersensen osake noteerataan Helsingin pörssissä (ESENSE). Vuoden 2023 lopussa yhtiön suurin yksittäinen omistaja oli Nidoco Ab, joka omisti 22,13 prosenttia yrityksen osakekannasta. Yhtiö on vaihtanut toimitusjohtajaansa useasti, keväällä ja syksyllä 2024.
Aiheesta muualla

Yhtiön kotisivut
Erkki Kaski

Erkki Kaski (15. syyskuuta 1929 Alavus – 20. helmikuuta 2015 Helsinki) oli ekonomi ja Lasten Päivän Säätiön toimitusjohtaja 15. huhtikuuta 1987 alkaen vuoden 1990 loppuun. Hän työskenteli Linnanmäen huvipuistossa vuodesta 1962 ja oli Bo Ekelundin työpari 25 vuotta, kunnes hänestä itsestään tuli toimitusjohtaja Ekelundin jälkeen 1987.
Erkki Karjalainen (punakaartilainen)

Erkki Karjalainen perheineen
Erkki Karjalainen (kuollut ilmeisesti Stalinin puhdistuksissa 1930-luvun lopussa) oli riihimäkeläinen puuseppä, punakaartin päällikkö ja Vilppulan rintaman komentaja Suomen sisällissodassa. Hänen esikuntansa oli majoittuneena Lylyn rautatieasemalle ennen punakaartin pohjoisen rintaman romahdusta ja Tampereen taistelua. Sisällissodan lopussa hän siirtyi Kotkasta laivalla Venäjälle, jossa kävi punaupseerikoulun. Mirko Harjulan väitöskirjan mukaan viimeinen havainto Karjalaisesta on vuodelta 1935 kun hän oli Solovetskin rangaistusleirin päällikkönä. Karjalainen esiintyy Erkki Lepokorven kirjassa Käy ruusutkin kukkimaan.
Empire-palkinto

Empire-palkinto on Britannian laajalevikkeisimmän elokuva-alan lehden Empire-lehden vuosittain jakama palkinto, joka jaetaan tunnustuksena paikallisille ja kansainvälisille elokuva-alan toimijoille. Palkinnon saajan äänestävät lehden lukijat. Ensimmäinen Empire-palkinto myönnettiin vuonna 1996.
Aiheesta muualla

Viralliset sivut
Empire-palkinnot Imdb:ssä
Erkki Karjalainen (muusikko)

Erkki Yrjö Kalevi Karjalainen (29. huhtikuuta 1934 Hirvensalmi – 10. toukokuuta 1996 Helsinki) oli suomalainen trumpettitaiteilija. Hän oli Ragni Malmsténin puoliso.
Erkki Karjalainen oli Tampereen kaupunginorkesterin jäsen ja äänenjohtaja vuosina 1952−1956. Vuodesta 1957 lähtien hän kuului Radion sinfoniaorkesteriin, jonka äänenjohtajana hän toimi vuoteen 1985 saakka. Vuodesta 1973 lähtien hän työskenteli Sibelius-Akatemian lehtorina. Karjalainen johti myös soitinyhtyeitä, joista tunnetuin oli hänen vuonna 1963 perustamansa Solistiyhtye Imperial. Kaikki yhtyeen jäsenet kuuluivat Radion sinfoniaorkesteriin ja yhtyeen nimi viittasi sen käyttämien soittimien merkkiin.
Empire: Four Kingdoms

| Empire: Four Kingdoms |
| --- | --- |

Kehittäjä:  Goodgame Studios
Julkaisija:  Goodgame Studios
Jakelija:  Goodgame Studios
Julkaistu:  2013
Lajityyppi:  Valtiosimulaattori
Alusta:  Android, iOS
Hinnoittelutapa:  Ilmaispeli (mahdollisuus mikromaksuihin)
Jakelumuoto:  Digitaalinen lataus
Vaatimukset:  Android 4.4 tai uudempi iOS 11.0 tai uudempi
Lisää peliartikkeleitaVideopelien teemasivulla
Infobox OK       : 
Empire: Four Kingdoms (lyhyemmin pelkkä Empire) on Goodgame Empiren mobiiliversio, joka julkaistiin vuonna 2013 Androidille ja iOS:lle. Siinä ei ole tietokoneversioon verrattuna esimerkiksi kaikkia rubiineilla ostettavia rakennuksia. Peli itsessään on ilmainen, mutta siinä on mahdollisuus edetä nopeammin mikromaksuilla. Maaliskuussa 2015 tiedotettiin, että pelillä on yli 40 miljoonaa rekisteröitynyttä käyttäjää ja lähes 400 000 viikoittaista käyttäjää.
Aiheesta muualla

Pelin verkkosivut (englanniksi)
Fredegar Bolger

Fredegar Bolger on kuvitteellinen hahmo J. R. R. Tolkienin Taru sormusten herrasta -kirjassa.